b'\n_START_ARTICLE_\nBellerophon-luokka (taistelulaiva)\n_START_PARAGRAPH_\nBellerophon-luokan taistelulaivat olivat Ison-Britannian Kuninkaallisen laivaston niin kutsuttuja Dreadnoughteja. Luokkaan kuului kolme alusta (HMS Bellerophon, HMS Superb ja HMS Temeraire) joista ensimm\xc3\xa4inen laskettiin vesille samana p\xc3\xa4iv\xc3\xa4n\xc3\xa4 kuin HMS Dreadnought otettiin palvelusk\xc3\xa4ytt\xc3\xb6\xc3\xb6n. Luokan alukset otettiin palvelusk\xc3\xa4ytt\xc3\xb6\xc3\xb6n helmikuusta toukokuuhun 1909. Alusten miehist\xc3\xb6ksi tarvittiin 733 miest\xc3\xa4._NEWLINE_Luokan alukset olivat l\xc3\xa4hes t\xc3\xa4ydellisi\xc3\xa4 kopioita HMS Dreadnoughtista. Ainoana erona toinen kolmijalkainen masto.\n_START_SECTION_\nRakenne\n_START_PARAGRAPH_\nAlukset olivat hieman suurempia kuin HMS Dreadnought, mik\xc3\xa4 mahdollisti paremman sis\xc3\xa4osien suojaamisen._NEWLINE_Etummainen masto siirrettiin savutorven etupuolelle ja lis\xc3\xa4ttiin toinen masto. T\xc3\xa4ll\xc3\xa4 kyettiin korjaamaan savun aiheuttamat haitat tulenjohtajien n\xc3\xa4kyvyydelle, mutta siin\xc3\xa4 ep\xc3\xa4onnistuttiin.\n_START_SECTION_\nAseistus\n_START_PARAGRAPH_\nHMS Dreadnoughtiin sijoitetut 12 paunan tykit torpedoveneiden torjuntaan, poistettiin tehottomina ja apuaseiksi sijoitettiin 4 tuuman tykit._NEWLINE_Bellerophon-luokan aluksissa oli kymmenen BL 12 tuuman (304,8 mm) /45 cal Mk XI tykki\xc3\xa4 sijoitettuna viiteen kahden tykin torniin. Apuaseina kuusitoista BL 4" (101,6 mm)/45 cal Mk VII tykkiin, 4 kolmipaunaista tykki\xc3\xa4 sek\xc3\xa4 kolme 18 tuuman torpedoputkea.\n_START_SECTION_\nPanssarointi\n_START_PARAGRAPH_\nRungon panssarin paksuus oli 5-10 tuumaan (130-250 mm) ja kannen paksuus 0,5-4 tuumaan (15-100 mm). Apuaseiden taisteluasemien suojana oli 5-9 tuuman (130-230 mm)panssarointi ja p\xc3\xa4\xc3\xa4aseiden torneissa 11 tuuman (280 mm) panssari. Tulenjohto tornin panssari oli 8-11 tuumaa (200-280 mm).\n_START_SECTION_\nKoneet\n_START_PARAGRAPH_\nLuokan alukset varustettiin nelivaihteisilla Parsons-turbiineilla, joissa oli 18 Babrock & Wilcox -kattilaa. Koneet antoivat laivan k\xc3\xa4ytt\xc3\xb6voimaksi 23000 hevosvoimaa ja 21 solmun nopeuden. Aluksen toimintas\xc3\xa4de oli 5720 meripeninkulmaa ajettaessa 10 solmun risteilynopeutta.'